L 229/26
BG
Официален вестник на Европейския съюз
18.9.2023 г.
2.
С цел отразяване на технологичните промени и развитието на пазара, на Комисията се предоставя правомощието да приема делегирани актове в съответствие с член 37 за изменение на приложение I по отношение на посочените в него действия, по начин, който е в съответствие с целите на инициативата, определени в член 4. 3.
С цел да се осигури ефективното изпълнение и оценка на инициативата, на Комисията се предоставя правомощието да приема делегирани актове в съответствие с член 37 за изменение на приложение II по отношение на измеримите показатели за наблюдение на изпълнението и докладване относно напредъка на инициативата към постигането на нейните цели, определени в член 4. 4.
За да се гарантира ефективното изпълнение, наблюдение и оценка на инициативата, годишният доклад за дейността на съвместното предприятие „Интегрални схеми“ включва информация по въпроси, свързани с оперативни цели No 1 – 4 в рамките на инициативата, въз основа на измеримите показатели, посочени в приложение II. 5.
Комисията информира редовно Европейския съвет по полупроводниците за напредъка в изпълнението на оперативна цел No 5 в рамките на инициативата.
ГЛАВА III
Сигурност на доставките и устойчивост
Член 13 Интегрирани производствени съоръжения 1.
Интегрираните производствени съоръжения са първите по рода си съоръжения за производство на полупроводници и, когато е приложимо, включително проектиране, или за производство на оборудване или основни компоненти за такова оборудване, използвани предимно в производството на полупроводници в Съюза; те могат да интегрират други етапи от веригата на доставки и допринасят за сигурността на доставките и за устойчивостта на екосистемата на Съюза в областта на полупроводниците и освен това те могат, когато е приложимо, да допринасят за сигурността на световните вериги за доставки на полупроводници. 2.
По време на подаването на заявление в съответствие с член 15, параграф 1, интегрираното производствено съоръжение се определя като първо по рода си съоръжение.
3.
Едно интегрирано производствено съоръжение отговаря на следните изисквания:
а) създаването му има ясно изразено положително въздействие със странични ефекти върху веригата за създаване на стойност в областта на полупроводниците в Съюза в средносрочен до дългосрочен план, надхвърлящи рамките на предприятието или съответната държава членка, с цел да се гарантира сигурността на доставките и устойчивостта на екосистемата в областта на полупроводниците в Съюза и да се допринесе за екологичния и цифровия преход на Съюза; б) предоставя гаранция, че не е обект на извънтериториално прилагане на задължения за извършване на обществени услуги, налагани от трети държави по начин, който би могъл да подкопае способността на предприятието да спазва задълженията, посочени в член 26, параграф 1, и се ангажира да информира Комисията, когато възникне такова задължение; в) инвестира в Съюза в непрекъснати иновации с цел постигане на конкретен напредък в областта на полупроводниковите технологии или подготовка на технологии от следващо поколение; г) подпомага резерва от таланти в Съюза чрез развитие и внедряване на образователни програми и обучения за придобиване на умения и чрез увеличаване на резерва от квалифицирана и опитна работна сила. 4.
За целите на инвестирането в непрекъснати иновации в съответствие с параграф 3, буква в) от настоящия член, интегрираното производствено съоръжение има преференциален достъп до пилотните линии, установени съгласно член 5, буква б).
Този преференциален достъп не изключва, нито пречи на ефективния достъп при справедливи условия до пилотните линии на други заинтересовани предприятия, по-специално новосъздадени предприятия и МСП.